Tallene for de Colliforme Bakterier i vandet fra Hjallerup Vandforsyning er fortsat for høje. Derfor skal drikkevandet koges foreløbigt frem til tirsdag formiddag, hvor der kommer svar på nye prøver.

Formanden for Hjallerup Vandforsyning, Henrik Nielsen oplyser til tv2nord.dk at man er gået i gang med at skylle alle vandledninger. Der bliver lukket af for vandet fra Hjallerup Vandforsyning og i stedet skal vandet komme fra Klokkerholm og Dronninglund. Mandag tages der igen prøver af vandet fra Hjallerup. Svarene på de prøver ventes at komme tirsdag formiddag. Indtil da skal vandet koges minimum to minutter inden det kan drikkes.